Diari Oficial de la Generalitat Valenciana


Sumari del DOGV 8881, del 13-08-2020 (2020/6587)

DECRET 108/2020, de 7 d'agost, del Consell, de creació de l'Institut Universitari de Biotecnologia i Biomedicina (Biotecmed) de la Universitat de València-Estudi General.
--------------------------------------------------------------------------------------------------------------------------------------------------------------------------

### Dades del document

Número de DOGV
:   8881

Data del DOGV
:   13-08-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6587


Data del document
:   07-08-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Descriptors 

:   * Conselleria d'Innovació, Universitats, Ciència i Societat Digital
    * centre d'ensenyament

DECRET 108/2020, de 7 d'agost, del Consell, de creació de l'Institut Universitari de Biotecnologia i Biomedicina (Biotecmed) de la Universitat de València-Estudi General. [2020/6587]  
 La Universitat de València-Estudi General ha proposat la creació de l'Institut Universitari de Biotecnologia i Biomedicina (Biotecmed) amb l'acord previ del Consell de Govern en la sessió de 23.07.2019 i l'informe favorable del Consell Social de 26.09.2019. La proposta de creació ha estat objecte de l'informe favorable de l'Agència Valenciana d'Avaluació i Prospectiva el 20.07.2020.  
De conformitat amb el que es disposa en l'article 12.3 de la Llei 4/2007, de 9 de febrer, de la Generalitat, de coordinació del sistema universitari valencià, el Ple del Consell Valencià d'Universitats i Formació Superior, en la reunió de 02.07.2020, ha tingut coneixement de la proposta de creació.  
Per això, d'acord amb el que estableixen l'article 12.4 de la Llei 4/2007, de 9 de febrer, de la Generalitat, i l'article 10 de la Llei orgànica 6/2001, de 21 de desembre, d'universitats, d'acord amb l'article 28.c de la Llei 5/1983, de 30 de desembre, de la Generalitat, del Consell a proposta de la consellera d'Innovació, Universitats, Ciència i Societat Digital, prèvia deliberació del Consell en la reunió de 7 d'agost 2020,  
  
  
  
DECRETE  
  
Article 1. Creació  
Es crea l'Institut Universitari de Biotecnologia i Biomedicina (Biotecmed) de la Universitat de València-Estudi General.  
  
Article 2. Normativa aplicable  
L'Institut Universitari de Biotecnologia i Biomedicina (Biotecmed) es regirà pel que estableixen la Llei orgànica 6/2001, de 21 de desembre, i per la Llei 4/2007, de 9 de febrer, de la Generalitat, i pel que disposen els Estatuts de la Universitat de València-Estudi General i el seu reglament de règim intern.  
  
  
DISPOSICIONS ADDICIONALS  
  
Primera. Facultats d'aplicació i execució  
Es faculta la persona titular de la conselleria amb competències en matèria d'universitats per a l'aplicació i execució d'aquest decret.  
  
Segona. Incidència pressupostària  
L'aplicació i el desenvolupament posterior d'aquest decret no poden tindre cap incidència en la dotació dels capítols de despesa assignada a la Conselleria d'Innovació, Universitats, Ciència i Societat digital, i, en tot cas, les despeses han de ser ateses amb mitjans personals i materials propis de la Universitat de València-Estudi General.  
  
  
DISPOSICIÓ FINAL  
  
Única. Eficàcia  
Aquest decret tindrà efectes l'endemà de la seua publicació en el Diari Oficial de la Generalitat Valenciana.  
  
Contra aquest decret, que posa fi a la via administrativa, de conformitat amb el que s'estableix en l'article 123 de la Llei 39/2015, d'1 d'octubre, del procediment administratiu comú de les administracions públiques, es pot interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de la publicació en el Diari Oficial de la Generalitat Valenciana, d'acord amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament es pot interposar un recurs de reposició davant el Consell, en el termini d'un mes comptador des de l'endemà de la publicació d'aquest decret en el Diari Oficial de la Generalitat Valenciana, segons el que s'estableix en l'article 124 de la Llei 39/2015, abans esmentada, sense que es puguen interposar simultàniament els dos recursos esmentats.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 7 d'agost de 2020  
  
El president de la Generalitat,  
XIMO PUIG I FERRER  
  
La consellera d'Innovació, Universitats,  
Ciència i Societat Digital,  
CAROLINA PASCUAL VILLALOBOS